Diari Oficial de la Generalitat Valenciana


Sumari del DOGV 5811, del 22-07-2008 (2008/9092)

ORDRE de 16 de juliol del 2008, de la Conselleria de Medi Ambient, Aigua, Urbanisme i Habitatge, per la qual es regulen les vedes de caça per a la temporada 2008-2009.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/07/16/(1)/dof/vci/html**

### Dades del document

Número de DOGV
:   5811

Data del DOGV
:   22-07-2008

Secció del DOGV
:   I. DISPOSICIONS GENERALS

Número del document
:   2008/9092


Data del document
:   16-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * legislació
    * regulació de la caça
    * caça

ORDRE de 16 de juliol del 2008, de la Conselleria de Medi Ambient, Aigua, Urbanisme i Habitatge, per la qual es regulen les vedes de caça per a la temporada 2008-2009. [2008/9092]
La Llei 13/2004, de 27 de desembre, de Caça de la Comunitat Valenciana, estableix en el títol IV els referents següents per a l'activitat cinegètica; aquests són: 1) les directrius d'ordenació cinegètica de la Comunitat Valenciana a la qual han d'ajustar-se els plans d'aprofitament cinegètic dels vedats de caça i altres espais cinegètics i 2) l'ordre anual de vedes que ha de regular la caça de manera especial a les zones comunes definides en l'esmentada llei en l'article 33. Ambdós instruments, segons la mateixa llei esmentada, han d'aprovar-se mitjançant una ordre de la conselleria competent per raó de la matèria.
L'elaboració i l'aprovació de l'ordre anual de vedes per a la temporada de caça 2008-2009 és ineludible, ja que sense aquesta hi hauria una indefinició absoluta quant a la possibilitat de la pràctica de l'exercici de la caça a les zones comunes. Aquesta indefinició afectaria tant el col·lectiu de caçadors com altres usuaris dels terrenys que tinguen la consideració de zona comuna de caça.
Per a l'elaboració de l'ordre ha de tenir-se en compte de manera especial el que preveuen els articles següents de la Llei 13/2004, de 27 de desembre, de Caça de la Comunitat Valenciana: article 33, pel qual es limiten les possibilitats de la caça amb armes a un únic període no superior a huit setmanes; i l'article 42, en el fet que l'ordre anual de vedes com a instrument de la planificació cinegètica ha d'assegurar un ús racional dels recursos cinegètics en qualsevol classe d'espais, incloses les zones comunes.
D'altra banda, quant a la caça a la resta d'espais cinegètics, la Llei 13/2004, de 27 de desembre, de Caça de la Comunitat Valenciana, en la disposició transitòria segona estableix que, en defecte de directrius d'ordenació cinegètica, seran d'aplicació en aquests terrenys les resolucions aprovatòries dels plans tècnics de caça. A pesar d'aquesta transitorietat prevista en la llei, hi ha en nombrosos vedats alguna indefinició sobre el calendari hàbil de caça aplicable, tenint en compte que les respectives resolucions dels seus plans tècnics estableixen els períodes de caça sense dates concretes, en funció del que s'establisca -que s'ha d'establir-, de forma general per a la Comunitat Valenciana. Aquesta indefinició, en defecte de directrius d'ordenació cinegètica de la Comunitat Valenciana, pot resoldre's de manera simultània en aquesta ordre en virtut de l'article 48.1 de la llei esmentada.
Per tot això, complits els tràmits procedimentals previstos en l'article 43 de la Llei 5/1983, de 30 de desembre, del Consell, i fent ús de les facultats que em confereix l'article 28.e) de la llei esmentada,
ORDENE
Títol I
De la caça a zones comunes
Article 1. Modalitats de caça a zones comunes
A les zones comunes de caça de la Comunitat Valenciana s'autoritzen únicament les modalitats de caça següents:
Modalitats de caça amb armes
- En la caça amb escopeta de porc senglar i rabosa, en la modalitat de batudes xicotetes, queda limitat el nombre de persones participants en l'acció de caça a 9, i el nombre de gossos, a 15.
- La caça amb escopeta a llocs fixos, per a la caça de tords, estornells, còrvids, columbiformes que tinguen la consideració d'espècie cinegètica d'acord amb l'annex de la Llei 13/2004, de 27 de desembre, de caça de la Comunitat Valenciana i rabosa.
- Excepcionalment, per a la temporada 2008-2009, s'autoritza la caça amb armes a mà o al salt de perdiu, llebre i conill, amb la restricció d'una sola peça per caçador i dia entre les tres espècies, i es podrà caçar els dijous, dissabtes i diumenges entre el 12 d'octubre i el 6 de desembre a les tres províncies.
Modalitats de caça sense armes de foc:
- La caça del conill amb gossos i sense armes amb un màxim de 8 gossos per caçador i 15 gossos per grup.
- La falconeria
- Caça amb arc
Article 2. Període, dies hàbils i horaris a zones comunes
Les anteriors modalitats de caça podran practicar-se a les zones comunes en els períodes, dies hàbils, horaris i condicions específiques que s'assenyalen en els quadres següents:
2.1. Caça en batudes xicotetes per al porc senglar i la rabosa. Zones comunes

2.2. Caça amb escopeta en llocs fixos de tords, estornells, còrvids, columbiformes cinegètics i rabosa. Zones comunes

2.3. Caça amb escopeta amb gos o sense, a mà, de perdiu, llebre i conill. Zones comunes

2.4. Caça del conill amb gos i sense armes. Zones comunes

2.5 Caça amb arc. Zones comunes

2.6. Falconeria. Zones comunes

Article 3. Autoritzacions de caça subjectes a les especificacions de l'article 13.2 de la Llei 13/2004, de caça, de la Comunitat Valenciana. Zones comunes
Per a la caça en zones comunes, per raons de danys o altres, en qualsevol altra data o modalitat de les regulades anteriorment, caldrà l'autorització expressa dels serveis territorials o de la Direcció General.
Títol II
De la caça en vedats i altres espais cinegètics declarats
Article 4. Espècies susceptibles d'aprofitament
Les espècies susceptibles d'aprofitament en tots els vedats de caça i altres espais cinegètics de la Comunitat Valenciana són totes les espècies cinegètiques previstes en l'annex I/A de la Llei 13/2004, de 27 de desembre, de caça, llevat del cabirol, el qual únicament és susceptible d'aprofitament als vedats tancats d'acord amb el seu pla aprovat.

\* \* \* \* \* \* \* \* \* \* \* \* \* \*
TERRENYS VEDATS. CAÇA MENOR

\* \* \* \* \* \* \* \* \* \* \* \* \* \* \* \* \*
TERRENOS ACOTADOS. CAZA MENOR

Article 5. Caça menor. Períodes hàbils a vedats de caça i altres espais cinegètics declarats
1. Als vedats de caça s'han d'aplicar els períodes hàbils establits en les corresponents resolucions dels plans tècnics d'ordenació cinegètica.
2. Els períodes hàbils que regulen la caça menor als vedats els plans de caça aprovats dels quals es remeten a l'ordre anual de vedes s'estableixen en el quadre següent:
4. Per a aquelles modalitats que a continuació s'indiquen s'estableixen les condicions següents que s'han de complir en tots els vedats o espais cinegètics:
5 . Condicions que s'han de complir en la caça de fotja comuna
La caça de la fotja comuna als vedats de caça de les províncies de Castelló, València i terme municipal de Pego a Alacant podrà practicar-se des del 16 de novembre fins al 6 de gener, amb una quota per caçador i dia de dues peces.
A la resta de la província d'Alacant es caçarà segons les resolucions del calendari de tirades que s'aprove en cada vedat.
Article 6. Caça major a terrenys vedats
Als vedats de caça són susceptibles d'aprofitament cinegètic, conforme al pla tècnic aprovat, totes les espècies cinegètiques presents al lloc amb l'excepció del cabirol. Aquesta espècie només és susceptible d'aprofitament cinegètic a vedats tancats que ho tinguen aprovat en la corresponent resolució de pla tècnic.
Als vedats els plans de caça aprovats dels quals remeten a l'ordre anual de vedes, el període hàbil màxim per a la caça del porc senglar en batudes xicotetes o batudes comprén des del 13 de setembre fins al 8 de febrer de 2009, i es pot caçar els dies hàbils de la resolució del pla tècnic d'ordenació cinegètica o, si no n'hi ha, dissabtes, diumenges i festius d'aquest període.
Caldrà autorització administrativa per a les caceres en què participen més de 9 caçadors o més de 15 gossos. També es requerirà autorització administrativa, siga quin siga el nombre de caçadors i gossos, per a les caceres que tinguen lloc en els períodes compresos entre el 13 de setembre i el 11 d'octubre de 2008.
Quan les caceres sotmeses a autorització, d'acord al paràgraf anterior, estiguen previstes en la resolució dels plans tècnics de caça, els titulars dels vedats han de presentar abans de l'inici de la temporada les dates de celebració prevista d'aquestes en els serveis territorials de la Conselleria de Medi Ambient.
Article 7. Horari general per a qualsevol classe de terrenys
L'horari de caça permés de forma general en l'àmbit de la Comunitat Valenciana és el de l'annex a aquesta ordre.
Disposició addicional primera
Per a tot allò no regulat en aquesta ordre, en especial pel que fa a les espècies cinegètiques, caldrà ajustar-se al que disposa la Llei 13/2004, de 27 de desembre, de caça de la Comunitat Valenciana.
Disposició addicional segona
La pràctica de l'activitat cinegètica als espais naturals protegits haurà d'ajustar-se al que estableixen els respectius PORN i PRUG.
Disposició final
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 16 de juliol de 2008
El conseller de Medi Ambient, Aigua, Urbanisme i Habitatge,
JOSÉ RAMÓN GARCÍA ANTÓN


Còpia Permalink ELI